Bronislavas Taraškevičius
Bronislavas Taraškevičius (blrs. Браніслаў Адамавіч Тарашкевіч; g. 1892 m. sausio 20 d. Mačiuliškėse, dab. Vilniaus raj. – m. 1938 m. lapkričio 29 d. Minske) – baltarusių kalbininkas, pedagogas, visuomenės ir politinis veikėjas. B. Taraškevičius buvo politinis kalinys, tapo stalininių represijų per Didįjį valymą auka. Garsėjo kaip baltarusių kalbos normintojas (taraškevicos kalba), pirmųjų gramatikos vadovėlių šia kalba autorius.